30.08.2022
Аԥсны Аҳәынҭқарра Ахада Аслан Бжьаниа Рустам Минниханов Ареспублика Ҭаҭарсҭан Амш идиныҳәалеит.
Ҳаҭыр зқәу Рустам Нургали-иԥа,
ишәыдысныҳәалоит Ареспублика Ҭаҭарсҭан Амш!
Ари аныҳәа еиднакылоит уахи-ҽни иара аҿиареи аизҳазыӷьареи ахьӡала аџьа збо Ареспублика иқәынхо ауааԥсыра зегьы.
Иахьа Ҭаҭарсҭан Урыстәылатәи Афедерациаҟны қәҿиарала аҿиара иаҿу, адоуҳатә-леишәатә ҵас бзиақәа еиқәырханы иаазго арегионқәа ируакуп.
Гәахәарыла исгәаласыршәоит сынтәа ԥхынгәымзазы Ареспублика саҭаара.
Ҳаҭыр зқәу Рустам Нургали-иԥа, абри аныҳәамш азы Ҭаҭарсҭан ауаажәларра зегьы нашәыдкыланы ишәзеиӷьасшьоит аихьӡарақәа, аизҳазыӷьара.